Legal Document

Category: 1

Text:
49. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 514 της 5/12 Ιουλ. 1979 (ΦΕΚ Α΄ 157) Περί παραγωγής, ελέγχου και προστασίας των ρητινιτών οίνων. Έχοντες υπ’ όψει: 1.Τας διατάξεις των παρ. 8α και 16 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής ως, αντιστοίχως, αντικατεστάθησαν δια των παρ. 3 και 8 του άρθρ. 4 του Νόμ. 427/76 «περί αντικαταστάσεως, συμπληρώσεως και καταργήσεως ενίων διατάξεων του Ν.Δ. 243/1969». 2.Την υπ’ αριθ. 3/10.11.1978 εισήγησιν της Κεντρικής Επιτροπής Προστασίας Οινοπαραγωγής (ΚΕΠΟ). 3.Την υπ’ αριθ. 560/79 γνωμοδότησιν του Συμβουλίου της Επικρατείας, προτάσει των Υπουργών Οικονομικών, Γεωργίας και Εμπορίου, αποφασίζομεν: Ορισμός Άρθρ.1.-Η ονομασία «ρετσίνα» ή «ρητινίτης οίνος» είναι «ονομασία κατά παράδοσιν», χρησιμοποιουμένη δια λευκούς και ροζέ ξηρούς οίνους παραγομένους πατροπαραδότως μόνον εν Ελλάδι, δια προσθήκης εις το γλεύκος σταφυλής ρητίνης πεύκης της Χαλεπίου (PINUS HALEPENSIS). Περιγραφικά στοιχεία Άρθρ.2.-1.Επιφυλασσομένης της εφαρμογής των διατάξεων της παρ. 3 του άρθρ. 12 του Νόμ. 396/76 «περί οινολογικών κατεργασιών και εμπορίας των οίνων» επί της ετικέττας των ρητινικών οίνων, όταν ούτοι φέρωνται εις την κατανάλωσιν εμφιαλωμένοι, πρέπει να αναγράφωνται υποχρεωτικώς αι κάτωθι ενδείξεις: α)Η ένδειξις «ρετσίνα» ή «ρητινίτης οίνος». β)Η ένδειξις «ονομασία κατά παράδοσιν», αμέσως κάτωθι της προηγουμένης ενδείξεως και δια γραμμάτων ύψους ουχί μεγαλυτέρου των γραμμάτων αυτής. γ)Τα καθοριζόμενα υπό της παρ. 6 του άρθρ. 5 του παρόντος στοιχεία ελέγχου. 2.Προκειμένου δια ρητινίτας οίνους παραγομένους εκ των ποικιλιών Σαββατιανό και Ροδίτης, των καλλιεργουμένων εις τους νομούς Αττικής, Βοιωτίας και Ευβοίας, η ένδειξις «ρετσίνα» ή «ρητινίτης οίνος» δύναται να συνοδεύεται από την ονομασίαν του νομού καταγωγής του ρητινίτου οίνου, αναγραφομένην δια των ιδίων τυπογραφικών στοιχείων του αυτού χρώματος, εφ’ όσον συντρέχουν αι προϋποθέσεις του άρθρ. 3 του παρόντος. 3.Προκειμένου δια τας καθοριζομένας εις το εν τέλει του παρόντος Δ/τος διαλαμβανόμενον παράρτημα ονομασίας περιοχών καταγωγής ρητινιτών οίνων των νομών περί ων η προηγουμένη παράγραφος, αύται δύνανται, κατόπιν αδείας του Υπουργείου Γεωργίας, να αναγράφωνται εις την θέσιν της ονομασίας του νομού ή να προηγούνται αυτής. (Μετά τη σελ. 616,40) Σελ. 616,401 Τεύχος 720 Σελ.111 Προστασία Οίνου 16.Θ.γ.47-49 4.Αι ονομασίαι καταγωγής, περί ων αι παρ. 2 και 3 του παρόντος άρθρου, επιτρέπεται να χρησιμοποιηθούν εφ’ όσον δεν αναγνωρίζονται ως ονομασίαι προελεύσεως οίνων. 5.Απαγορεύεται εις την περίπτωσιν των ρητινιτών οίνων η αναγραφή επί της ετικέττας, των συνοδευτικών εγγράφων και των μέσων συσκευασίας, ως και η χρήσις κατά την δια παντός τρόπου διαφήμισιν, ενδείξεων αναφερομένων εις: α)Το έτος παραγωγής. β)Συνθέτους εκφράσεις, εις τας οποίας υπεισέρχονται έννοιαι χαρακτηρίζουσαι την ποιότητα του οίνου. γ)Εκφράσεις δια των οποίων είναι δυνατόν να δημιουργηθή η εσφαλμένη εντύπωσις ότι ο ρητινίτης οίνος προέρχεται εκ καθωρισμένης αμπελουργικής εκμεταλλεύσεως. δ)Όνομα ποικιλίας αμπέλου. ε)Την καταγωγήν του οίνου, εξαιρουμένων των ονομασιών περί των οποίων αι παρ. 2 και 3 του παρόντος άρθρου. Ζώναι παραγωγής ρητινιτών οίνων με ονομασίαν καταγωγής Άρθρ.3.-1.Οι ρητινίται οίνοι, περί ων αι παρ. 2 και 3 του άρθρ. 2 του παρόντος, παράγονται εκ σταφυλών των ποικιλιών Σαββατιανό και Ροδίτης του Νομού ή της περιοχής, το όνομα των οποίων επιτρέπεται να φέρουν και εντός των οποίων πρέπει να γίνεται η μεταποίησις των σταφυλών εις γλεύκος και η οινοποίησις του γλεύκους προς παραγωγήν του αντιστοίχου ρητινίτου οίνου. 2.Η οινοποίησις του γλεύκους προς παραγωγήν ρητινιτών οίνων, περί ων η παρ. 2 του άρθρ. 2, δύναται να λαμβάνη χώραν κατ’ εξαίρεσιν, και εφ’ όσον συντρέχουν οι εν παρ. 3 του παρόντος ειδικοί λόγοι, εκτός του νομού του οποίου οι οίνοι ούτοι φέρουν το όνομα, αλλ’ οπωσδήποτε εις οινοποιεία ευρισκόμενα εις ομόρους νομούς και εις απόστασιν μικροτέραν των 50 χιλιομέτρων από την αμπελουργικήν ζώνην καταγωγής των σταφυλών και υπό τας κάτωθι προϋποθέσεις: α)Η μετατροπή των σταφυλών εις γλεύκος λαμβάνει χώραν εις οινοποιεία ευρισκόμενα εντός του νομού του οποίου το όνομα επιτρέπεται να φέρη ο παραγόμενος ρητινίτης οίνος. Σελ. 616,402 Τεύχος 720 Σελ.112  β)Το μεταφερόμενον γλεύκος συνοδεύεται υπό αδείας μεταφοράς, ως αύτη καθορίζεται προκειμένου δι’ οίνους ονομασίας προελεύσεως, συμφώνως προς τας διατάξεις της παρ. 12 του άρθρ. 5 του Ν.Δ. 243/1969. 3.Ως ειδικοί λόγοι, θεωρούνται η έλλειψις αποθηκευτικών χώρων εις τους ομωνύμους νομούς, η αδυναμία ή η έλλειψις ενδιαφέροντος απορροφήσεως των σταφυλών και του γλεύκους υπό των οινοποιείων των ομωνύμων νομών δια την παραγωγήν ρητινιτών οίνων και γενικώτερον αίτια δημιουργίας δυσμενών συνθηκών δια την οικονομίαν των αμπελουργών ωρισμένων περιοχών των ομωνύμων νομών, των ειδικών λόγων επιβεβαιουμένων υπό του Υπουργού Γεωργίας, κατόπιν γνωμοδοτήσεως της ΚΕΠΟ. Οινολογικαί ουσίαι και αναλυτικοί χαρακτήρες Άρθρ.4.-1.Δια την παραγωγήν ρητινιτών οίνων προστίθεται εις το γλεύκος, προ της ενάρξεως της ζυμώσεως ή κατά την διάρκειαν αυτής και εφ’ όσον δεν έχει ζυμωθή ποσότης σακχάρου μεγαλυτέρα του ενός τρίτου της αρχικώς περιεχομένης, ρητίνης πεύκης εις ποσότητα μη δυναμένην να υπερβή το ένα χιλιόγραμμον ανά εκατόλιτρον γλεύκους. 2.Ο κτηθείς αλκοολικός τίτλος των φερομένων εις την κατανάλωσιν ρητινιτών οίνων δεν πρέπει να είναι μικρότερος του 10% VOL, ούτε μεγαλύτερος του 13,5% VOL. 3.Οι διατιθέμενοι εις άμεσον κατανάλωσιν ρητινίται οίνοι πρέπει να έχουν ολικήν οξύτητα μεγαλυτέραν των 4,5 γραμμαρίων ανά λίτρον εκπεφρασμένην εις τρυγικόν οξύ. 4.Αύξησις της ολικής οξύτητος επιτρέπεται μέχρις 1,5 γραμμαρίων ανά λίτρον οίνου. 5.Ως προς τους λοιπούς αναλυτικούς χαρακτήρας, οι ρητινίται οίνοι, πρέπει να είναι συστάσεως αναλόγου προς εκείνην των οίνων, περί ων η περίπτ. α της παρ. 2 του άρθρ. 2 του Νόμ. 396/76, των προερχομένων εκ των αυτών ποικιλιών αμπέλου και των αυτών περιοχών. 6.Η καθ’ οιονδήποτε τρόπον αρωμάτισις οίνων προς απόκτησιν των χαρακτήρων ρητινίτου οίνου απαγορεύεται και εμπίπτει εις τας διατάξεις της περίπτ. ε της παρ. 3 του άρθρ. 8 του Νόμ. 396/1976. 7.Απαγορεύεται η ανάμιξις ρητινιτών οίνων μετά οίνων άλλου τύπου. 16.Θ.γ.49 Προστασία Οίνου Έλεγχος παραγωγής και διακινήσεως Άρθρ.5.-1.Παν φυσικόν ή νομικόν πρόσωπον ενδιαφερόμενον δια την παραγωγήν ρητινιτών οίνων, περί ων αι παρ. 2 και 3 του άρθρ. 2 του παρόντος, υποχρεούται όπως υποβάλη σχετική δήλωσιν εις την οικείαν Δ/νσιν Γεωργίας 15 ημέρας τουλάχιστον προ της ενάρξεως τρυγητού, διαλαμβάνουσαν το ονοματεπώνυμον του οινοποιού ή την επωνυμίαν της επιχειρήσεως, την έδραν του οινοποιείου, ως και την πιθανήν ημερομηνίαν ενάρξεως και λήξεως του τρυγητού, υπό την προϋπόθεσιν ότι ούτος δεν θα αρχίζη ενωρίτερον και δεν θα λήγη βραδύτερον των δηλουμένων ημερομηνιών. 2.Επί των ζυγολογίων και τιμολογίων, των εκδιδομένων υπό των οινοποιείων παραγωγής οίνων περί ων αι παρ. 2 και 3 του άρθρ. 2 του παρόντος, πρέπει να αναγράφωνται το ονοματεπώνυμον του αμπελουργού, η ποικιλία των παραληφθεισών σταφυλών, η Κοινοτική περιοχή καταγωγής αυτών, ως και το Μπωμέ του εξ αυτών γλεύκους, τα δε στελέχη τούτων πρέπει να φυλάσσωνται επί μίαν πενταετίαν και να επιδεικνύωνται εις πάσαν ζήτησιν των αρμοδίων οργάνων ελέγχου. 3.Προκειμένου δι’ οίνους περί ων αι παρ. 2 και 3 του άρθρ. 2 του παρόντος, επιτρέπεται, κατόπιν της εν παρ. 12 του άρθρ. 5 του Ν.Δ. 243/69 αδείας, η μεταφορά, εκτός της περιοχής παραγωγής, και μη εμφιαλωμένων ρητινιτών οίνων προς εμφιάλωσιν ή και διάθεσιν χύδην εις την κατανάλωσιν. 4.Ρητινίται οίνοι, προοριζόμενοι δι’ εξαγωγήν εις την αλλοδαπήν, πρέπει να συνοδεύωνται υπό πιστοποιητικού καταγωγής, συμφώνως προς τας διατάξεις της παρ. 18 του άρθρ. 5 του Ν.Δ. 243/69, προστεθείσης δι’ άρθρ. 4 του Νόμ. 427/1976. 5.Οι εμφιαλωταί ρητινιτών οίνων περί ων αι παρ. 2 και 3 του άρθρ. 2 του παρόντος, οινοποιοί ή μη, υποχρεούνται όπως καταχωρίζουν ιδιαιτέρως εις βιβλίον ηριθμημένον και θεωρημένον υπό των αρμοδίων Υπηρεσιών του Υπουργείου Γεωργίας και του Γενικού Χημείου του Κράτους (Γ.Χ.Κ.) εις το οποίον αναγράφονται εις μεν την αριστεράν σελίδα η ονομασία καταγωγής του ρητινίτου οίνου, η παραχθείσα ή εισαχθείσα ποσότης εις χιλιόγραμμα ή λίτρα αναλόγως του ισχύοντος μετρικού συστήματος, ο κτηθείς αλκοολικός τίτλος και ο αριθμός αδείας μεταφοράς της εισαχθείσης ποσότητος, εις δε την δεξιάν σελίδα, η εξαχθείσα εκ του οινοποιείου ποσότης χύδην και ο αριθμός αδείας μεταφοράς ή πιστοποιητικού καταγωγής κατά περίπτωσιν, η εμφιαλωθείσα ποσότης, η περιεκτικότης των φιαλών και οι σχετικοί αριθμοί σημάνσεως των ετικεττών. Το βιβλίον τελεί υπό διαρκή έλεγχον των αρμοδίων οργάνων του Υπουργείου Γεωργίας και του Γ.Χ.Κ. επιδεικνύεται δε εις πάσαν ζήτησιν των οργάνων ελέγχου επί πέντε έτη μετά την πίστωσιν των εν αυτών χρεωθεισών ποσοτήτων. 6.Ρητινίται οίνοι περί ων αι παρ. 2 και 3 του άρθρ. 2 του παρόντος, διατιθέμενοι εις την κατανάλωσιν εμφιαλωμένοι, πρέπει να φέρουν, ως στοιχεία ελέγχου επί της κυρίας ετικέττας αυτών τυπωμένα τα δύο αρχικά γράμματα της ονομασίας καταγωγής του οίνου, ακολουθούμενα από δύο γράμματα του ελληνικού αλφαβήτου εις συνδυασμόν μεταξύ των, ως και από τον αύξοντα αριθμόν της ετικέττας, ο οποίος δύναται να είναι μέχρι εξαψήφιος. 7.Η σήμανσις των ετικεττών γίνεται μερίμνη και ευθύνη του εμφιαλωτού του οίνου, κατόπιν εγγράφου αδείας και υπό τον έλεγχον και την εποπτείαν της Δ/νσεως Γεωργίας του τόπου ένθα γίνεται η εμφιάλωσις του οίνου, η οποία τηρεί ειδικόν βιβλίον παρακολουθήσεως και ελέγχου ανά εμφιαλωτήν. Η ανωτέρω άδεια κοινοποιείται εις την Δ/νσιν Μεταποιήσεως και Αγορών του Υπουργείου Γεωργίας και εις την Δ/νσιν Φοροτεχνικής του Γ.Χ.Κ. 8.Δια την εκτύπωσιν νέων ετικεττών ακολουθείται η διαδικασία η προβλεπομένη υπό της παρ. 11 του άρθρ. 5 του Ν.Δ. 243/1969 και των δυνάμει ταύτης εκδιδομένων αποφάσεων. Τελικαί διατάξεις Άρθρ.6.-1.Επί των ρητινιτών οίνων έχουν παράλληλον εφαρμογήν αι γενικαί και ειδικαί διατάξεις του Ν.Δ. 243/69, και του Νόμ. 396/1976, δια θέματα μη ρυθμιζόμενα δια του παρόντος. 2.Οι ρητινίται οίνοι υπάγονται εις την δασμολογικήν κλάσιν 22.05 (Ν.Δ. 118/1974). 3.Ο έλεγχος της εφαρμογής του παρόντος Δ/τος ενεργείται υπό των αρμοδίων τοπικών υπηρεσιών του Υπουργείου Γεωργίας και του Γενικού Χημείου του Κράτους. Μεταβατικαί Διατάξεις Άρθρ.7.-Ετικέτται, κύριαι και βοηθητικαί, μη σύμφωνοι προς τας διατάξεις του παρόντος, δύνανται να χρησιμοποιηθούν υπό των εμφιαλωτών ρητινιτών οίνων μέχρι της 1ης Σεπτ. 1979. Καταργούμεναι διατάξεις Άρθρ.8.-Από της δημοσιεύσεως του παρόντος καταργούνται: α)Το άρθρ. 1 του υπ’ αριθ. 625/1971 Β.Δ/τος «περί αναγνωρίσεως ονομασιών προελεύσεως οίνων» και β)Το άρθρ. 4 του υπ’ αριθ. 502/1971 Β.Δ/τος «περί αναγνωρίσεως ονομασιών προελεύσεως οίνων». ΠΑΡΑΡΤΗΜΑ Ονομασιών περιοχών καταγωγής ρητινιτών οίνων συμφώνως προς την παρ. 3 του άρθρ. 2 του Π.Δ. 514/1979 «περί παραγωγής, ελέγχου και προστασίας ρητινιτών οίνων». (Μετά τη σελ. 616,402) Σελ. 616,403 Τεύχος 720 Σελ.113 Προστασία Οίνου 16.Θ.γ.49 Δυναμένη να αναγραφή ένδειξις Ονομασία (και περιοχή προελεύσεως και  α/α. περιοχής  οινοποιήσεως σταφυλών) Α.Νομός Αττικής 1.Μεσόγεια Ρετσίνα Μεσογείων ή Ρετσίνα Μεσογείων Αττικής (περιοχών Δήμων και Κοινοτήτων Κερατέας, Κρωπίας, Μαρκοπούλου, Σπάτων, Καλυβίων Θορικού, Κουβαρά, Παιανίας, Παλλήνης, Πικερμίου και Σταυρού). 2.Κρωπία Ρετσίνα Κρωπίας (ή Κορωπίου) ή Ρετσίνα Κρωπίας (ή Κορωπίου) Αττικής (περιοχών Δήμου Κρωπίας). 3.Μαρκόπουλο Ρετσίνα Μαρκοπούλου ή Ρετσίνα Μαρκοπούλου Αττικής (περιοχών Δήμου Μαρκοπούλου Μεσογαίας). 4.Μέγαρα Ρετσίνα Μεγάρων ή Ρετσίνα Μεγάρων Αττικής (περιοχών Επαρχίας Μεγαρίδος). 5.Παιανία Ρετσίνα Παιανίας (ή Λιοπεσίου) ή Ρετσίνα Παιανίας (Λιοπεσίου Αττικής περιοχών Κοινότητος Παιανίας). 6.Παλλήνη Ρετσίνα Παλλήνης ή Ρετσίνα Παλλήνης Αττικής (περιοχών Κοινότητος Παλλήνης). 7.Πικέρμι Ρετσίνα Πικερμίου ή Ρετσίνα Πικερμίου Αττικής (περιοχών Κοινότητος Πικερμίου). 8.Σπάτα Ρετσίνα Σπάτων ή Ρετσίνα Σπάτων Αττικής (περιοχών Κοινότητος Σπάτων). Β.Νομός Βοιωτίας Θήβαι Ρετσίνα Θηβών ή Ρετσίνα Θηβών Βοιωτίας (περιοχών επαρχίας Θηβών). Γ.Νομός Ευβοίας 1.Γιάλτρα Ρετσίνα Γιάλτρων ή Ρετσίνα Γιάλτρων Ευβοίας (περιοχών Δήμου Αιδηψού). Σελ. 616,404 Τεύχος 720Σελ.114 2.Κάρυστος Ρετσίνα Καρύστου ή Ρετσίνα Καρύστου Ευβοίας (περιοχών επαρχίας Καρυστίας). 3.Χαλκίδα Ρετσίνα Χαλκίδας ή Ρετσίνα Χαλκίδας Ευβοίας (περιοχών επαρχίας Χαλκίδος).